b'\n_START_ARTICLE_\nUbosko polje\n_START_PARAGRAPH_\nUbosko polje je kr\xc5\xa1ko polje u Bosni i Hercegovini_NEWLINE_Nalazi se u isto\xc4\x8dnoj Hercegovini, kod Ljubinja. Manje je kr\xc5\xa1ko polje izme\xc4\x91u Popova i Dabarskog polje. Povr\xc5\xa1ina Uboskog polja je 5,3 km\xc2\xb2, a dno mu se nalazi na oko 440 metara nadmorske visine._NEWLINE_Glavno naselje je Ubosko smje\xc5\xa1teno uz isto\xc4\x8dni rub polja. U Uboskom polju se osim dvije ve\xc4\x87e nekropole ste\xc4\x87aka, Ubosko 1 (57 ste\xc4\x87aka) i Ubosko 2 (32 ste\xc4\x87ka) koje su progla\xc5\xa1ene nacionalnim spomenicima BiH isti\xc4\x8de i nekropola Crkvina sa 48 ste\xc4\x87aka. Ne\xc5\xa1to zapadnije od nekropole Crkvina nalazi se lokalitet Grebu\xc5\xa1a gdje se vjerojatno nalaze ostaci srednjovjekovne crkve u \xc4\x8dijoj se blizini nalazi pet sandu\xc4\x8dastih ste\xc4\x87aka, jedna plo\xc4\x8da i dva uni\xc5\xa1tena ste\xc4\x87ka. Osim toga postoji vi\xc5\xa1e manjih nekropola koje vjerojatno pripadaju nekim obiteljima (5-10 ste\xc4\x87aka) ili rodovima (do 30 ste\xc4\x87aka).'